ระเบียบคณะกรรมการดิจิทัลเพื่อเศรษฐกิจและสังคมแห่งชาติระเบียบคณะกรรมการดิจิทัลเพื่อเศรษฐกิจและสังคมแห่งชาติว่าด้วยคณะที่ปรึกษาและหลักเกณฑ์และวิธีการสรรหากรรมการผู้ทรงคุณวุฒิในคณะกรรมการเฉพาะด้านพ.ศ. ๒๕๖๐ โดยที่เป็นการสมควรกำหนดให้มีหลักเกณฑ์และวิธีการสรรหาบุคคลเพื่อพิจารณาแต่งตั้งเป็นคณะที่ปรึกษาซึ่งมีอำนาจหน้าที่ในการรวบรวมความคิดเห็นให้คำปรึกษาและข้อเสนอแนะ หรือดำเนินการอย่างหนึ่งอย่างใดตามที่คณะกรรมการดิจิทัลเพื่อเศรษฐกิจและสังคมแห่งชาติมอบหมายและกำหนดหลักเกณฑ์และวิธีการสรรหาบุคคลเพื่อพิจารณาแต่งตั้งเป็นกรรมการผู้ทรงคุณวุฒิในคณะกรรมการเฉพาะด้านตามพระราชบัญญัติการพัฒนาดิจิทัลเพื่อเศรษฐกิจและสังคม พ.ศ. ๒๕๖๐อาศัยอำนาจตามความในมาตรา๑๑ (๗) มาตรา ๑๒ วรรคสอง และมาตรา ๑๕ แห่งพระราชบัญญัติการพัฒนาดิจิทัลเพื่อเศรษฐกิจและสังคมพ.ศ. ๒๕๖๐ คณะกรรมการดิจิทัลเพื่อเศรษฐกิจและสังคมแห่งชาติจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการดิจิทัลเพื่อเศรษฐกิจและสังคมแห่งชาติว่าด้วยคณะที่ปรึกษาและหลักเกณฑ์และวิธีการสรรหากรรมการผู้ทรงคุณวุฒิในคณะกรรมการเฉพาะด้าน พ.ศ. ๒๕๖๐ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้คณะกรรมการ หมายความว่าคณะกรรมการดิจิทัลเพื่อเศรษฐกิจและสังคมแห่งชาติคณะที่ปรึกษา หมายความว่าคณะที่ปรึกษาตามพระราชบัญญัติการพัฒนาดิจิทัลเพื่อเศรษฐกิจและสังคม พ.ศ. ๒๕๖๐ประธานที่ปรึกษา หมายความว่า ประธานที่ปรึกษาในคณะที่ปรึกษาที่ปรึกษา หมายความว่า ที่ปรึกษาในคณะที่ปรึกษาคณะกรรมการสรรหา หมายความว่าคณะกรรมการสรรหากรรมการผู้ทรงคุณวุฒิในคณะกรรมการเฉพาะด้านกรรมการสรรหา หมายความว่ากรรมการในคณะกรรมการสรรหากรรมการผู้ทรงคุณวุฒิในคณะกรรมการเฉพาะด้านคณะกรรมการเฉพาะด้าน หมายความว่าคณะกรรมการเฉพาะด้านตามมาตรา ๑๓ (๑) และ (๒)แห่งพระราชบัญญัติการพัฒนาดิจิทัลเพื่อเศรษฐกิจและสังคม พ.ศ. ๒๕๖๐รัฐมนตรี หมายความว่ารัฐมนตรีผู้รักษาการตามระเบียบนี้ข้อ๔ ให้รัฐมนตรีว่าการกระทรวงดิจิทัลเพื่อเศรษฐกิจและสังคมรักษาการตามระเบียบนี้หมวด ๑คณะที่ปรึกษา ข้อ๕ ให้คณะกรรมการแต่งตั้งคณะที่ปรึกษาประกอบด้วยประธานที่ปรึกษา และที่ปรึกษาจำนวนไม่น้อยกว่าสี่คนแต่ไม่เกินสิบหกคนเพื่อทำหน้าที่ในการรวบรวมความคิดเห็น ให้คำปรึกษาและข้อเสนอแนะหรือดำเนินการอย่างหนึ่งอย่างใดตามที่คณะกรรมการมอบหมายให้สำนักงานคณะกรรมการดิจิทัลเพื่อเศรษฐกิจและสังคมแห่งชาติรับผิดชอบงานธุรการและสนับสนุนการปฏิบัติหน้าที่ของคณะที่ปรึกษาและให้เลขาธิการคณะกรรมการดิจิทัลเพื่อเศรษฐกิจและสังคมแห่งชาติมอบหมายเจ้าหน้าที่ในสำนักงานคณะกรรมการดิจิทัลเพื่อเศรษฐกิจและสังคมแห่งชาติทำหน้าที่เป็นฝ่ายเลขานุการของคณะที่ปรึกษาได้ตามความจำเป็นข้อ๖ ประธานที่ปรึกษาและที่ปรึกษาต้องมีคุณสมบัติและไม่มีลักษณะต้องห้ามดังต่อไปนี้ก.คุณสมบัติ(๑)มีอายุไม่ต่ำกว่าสามสิบห้าปีบริบูรณ์(๒)เป็นผู้มีประสบการณ์ ความรู้ ความเชี่ยวชาญ และความสามารถเป็นที่ประจักษ์ต่อการทำหน้าที่คณะที่ปรึกษาข.ลักษณะต้องห้าม(๑)เป็นบุคคลล้มละลายหรือเคยเป็นบุคคลล้มละลายทุจริต(๒)เป็นคนไร้ความสามารถหรือคนเสมือนไร้ความสามารถ(๓)เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๔)เป็นผู้เคยถูกลงโทษไล่ออก ปลดออก หรือให้ออกจากราชการรัฐวิสาหกิจหรือหน่วยงานอื่นของรัฐ(๕)เคยต้องคำพิพากษาหรือคำสั่งของศาลให้ทรัพย์สินตกเป็นของแผ่นดินเพราะร่ำรวยผิดปกติหรือมีทรัพย์สินเพิ่มขึ้นผิดปกติ(๖)เคยถูกวุฒิสภามีมติถอดถอนออกจากตำแหน่งข้อ๗ ประธานที่ปรึกษาและที่ปรึกษามีวาระการดำรงตำแหน่งคราวละสี่ปีในกรณีที่มีการแต่งตั้งที่ปรึกษาเพิ่มเติมหรือมีการแต่งตั้งแทนประธานที่ปรึกษาหรือที่ปรึกษาที่พ้นจากตำแหน่งก่อนวาระคณะกรรมการอาจแต่งตั้งที่ปรึกษาเพิ่มเติม หรือแต่งตั้งประธานที่ปรึกษาหรือที่ปรึกษาแทนตำแหน่งที่ว่างได้และให้ผู้ได้รับแต่งตั้งเพิ่มเติมหรือแทนตำแหน่งที่ว่างนั้นดำรงตำแหน่งได้เท่ากับวาระที่เหลืออยู่ประธานที่ปรึกษาและที่ปรึกษาซึ่งพ้นจากตำแหน่งตามวาระอาจได้รับการแต่งตั้งอีกได้ แต่ไม่เกินสองวาระติดต่อกันข้อ๘ นอกจากการพ้นจากตำแหน่งตามวาระตามข้อ๗ ประธานที่ปรึกษาและที่ปรึกษาพ้นจากตำแหน่ง เมื่อ(๑)ตาย(๒)ลาออก(๓)มีลักษณะต้องห้ามตามข้อ ๖ ข.(๔)คณะกรรมการมีมติให้ออกข้อ๙ ในกรณีมีเหตุใดๆ ทำให้คณะที่ปรึกษาเหลือน้อยกว่าจำนวนที่แต่งตั้งไว้ ให้ที่ปรึกษาที่เหลืออยู่ทำหน้าที่และมีอำนาจดำเนินการต่อไปได้แต่ต้องมีที่ปรึกษาเหลืออยู่ไม่น้อยกว่าสี่คนข้อ๑๐ ในการปฏิบัติหน้าที่ของคณะที่ปรึกษาให้คณะที่ปรึกษารวบรวมความคิดเห็น ให้คำปรึกษาและข้อเสนอแนะในส่วนที่เกี่ยวข้องกับการพัฒนาดิจิทัลเพื่อเศรษฐกิจและสังคมต่อคณะกรรมการและคณะกรรมการเฉพาะด้านในการรวบรวมความคิดเห็นให้คำปรึกษาและข้อเสนอแนะ คณะที่ปรึกษาอาจเรียกข้อมูล เอกสาร หรือหลักฐานจากเจ้าหน้าที่และหน่วยงานของรัฐที่เกี่ยวข้องตามที่เห็นสมควรหรืออาจมอบหมายให้สำนักงานคณะกรรมการดิจิทัลเพื่อเศรษฐกิจและสังคมเชิญผู้แทนหน่วยงานของรัฐมาให้ข้อเท็จจริงหรือความเห็นได้ในกรณีที่เป็นเรื่องเกี่ยวกับภาคเอกชนและคณะที่ปรึกษาเห็นว่าการฟังความคิดเห็นของเอกชนจะเป็นประโยชน์คณะที่ปรึกษาอาจมอบหมายให้สำนักงานคณะกรรมการดิจิทัลเพื่อเศรษฐกิจและสังคมแห่งชาติเชิญผู้แทนของเอกชนหรือบุคคลอื่นที่คณะที่ปรึกษาเห็นสมควรเข้าร่วมชี้แจงให้ข้อเท็จจริงหรือแสดงความคิดเห็นเพื่อประกอบการพิจารณาของคณะที่ปรึกษาได้ตามความจำเป็นและเหมาะสมการดำเนินการอย่างหนึ่งอย่างใดนอกเหนือจากการดำเนินการตามวรรคหนึ่งคณะที่ปรึกษาต้องได้รับการมอบหมายจากคณะกรรมการให้ดำเนินการในเรื่องนั้นหมวด ๒หลักเกณฑ์และวิธีการสรรหากรรมการผู้ทรงคุณวุฒิในคณะกรรมการเฉพาะด้าน ข้อ๑๑ ในกรณีที่มีเหตุให้ต้องสรรหากรรมการผู้ทรงคุณวุฒิในคณะกรรมการเฉพาะด้านให้รัฐมนตรีแต่งตั้งคณะกรรมการสรรหาคณะหนึ่ง ประกอบด้วยประธานกรรมการสรรหาและกรรมการสรรหาอีกจำนวนไม่น้อยกว่าห้าคนแต่ไม่เกินเจ็ดคน จากบุคคลที่มีความรู้ความเชี่ยวชาญและประสบการณ์เป็นที่ประจักษ์ในด้านเทคโนโลยีสารสนเทศและการสื่อสารด้านเศรษฐศาสตร์ ด้านสังคมศาสตร์ ด้านบริหารธุรกิจ ด้านกฎหมายหรือด้านอื่นที่เกี่ยวข้องและเป็นประโยชน์ต่อการดำเนินงานของคณะกรรมการดิจิทัลเพื่อเศรษฐกิจและสังคมแห่งชาติให้เลขาธิการคณะกรรมการดิจิทัลเพื่อเศรษฐกิจและสังคมแห่งชาติเป็นกรรมการสรรหาและเลขานุการและให้เลขาธิการคณะกรรมการดิจิทัลเพื่อเศรษฐกิจและสังคมแห่งชาติแต่งตั้งผู้ช่วยเลขานุการได้ตามความจำเป็นในกรณีมีเหตุใดๆ ทำให้กรรมการสรรหาตามวรรคหนึ่งเหลือน้อยกว่าจำนวนที่แต่งตั้ง ให้กรรมการสรรหาที่เหลืออยู่ทำหน้าที่และมีอำนาจดำเนินการสรรหาต่อไปได้แต่ต้องมีกรรมการสรรหาเหลืออยู่ไม่น้อยกว่ากึ่งหนึ่งข้อ๑๒ ประธานกรรมการสรรหาและกรรมการสรรหาต้องมีคุณสมบัติและไม่มีลักษณะต้องห้ามดังต่อไปนี้ก.คุณสมบัติ(๑)มีสัญชาติไทย(๒)มีอายุไม่ต่ำกว่าสี่สิบปีบริบูรณ์ข.ลักษณะต้องห้าม(๑)เป็นบุคคลล้มละลายหรือเคยเป็นบุคคลล้มละลายทุจริต(๒)เป็นคนไร้ความสามารถหรือคนเสมือนไร้ความสามารถ(๓)เคยได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๔)เป็นผู้ถูกสั่งพักราชการหรือสั่งให้ออกจากราชการไว้ก่อนหรือพักงาน เลิกจ้าง ไล่ออกปลดออก หรือให้ออกจากราชการหรือออกจากงาน ในหน่วยงานของรัฐ หรือหน่วยงานของเอกชนเพราะทุจริตต่อหน้าที่หรือประพฤติชั่วอย่างร้ายแรง(๕)เป็นผู้ดำรงตำแหน่งทางการเมือง สมาชิกสภาท้องถิ่น หรือผู้บริหารท้องถิ่น กรรมการหรือผู้ดำรงตำแหน่งซึ่งรับผิดชอบการบริหารพรรคการเมืองที่ปรึกษาพรรคการเมืองหรือเจ้าหน้าที่ของพรรคการเมืองข้อ๑๓ ให้คณะกรรมการสรรหามีอำนาจหน้าที่ในการสรรหากรรมการผู้ทรงคุณวุฒิในคณะกรรมการเฉพาะด้านตามหลักเกณฑ์และวิธีการ ดังต่อไปนี้(๑)ให้คณะกรรมการสรรหากำหนดด้านที่ประสงค์จะให้มีกรรมการผู้ทรงคุณวุฒิ ทั้งนี้ ให้ประกอบด้วยด้านเทคโนโลยีสารสนเทศและการสื่อสารด้านเศรษฐศาสตร์ ด้านสังคมศาสตร์ ด้านบริหารธุรกิจ ด้านกฎหมายหรือด้านอื่นที่เกี่ยวข้องและเป็นประโยชน์ต่อการดำเนินงานของคณะกรรมการเฉพาะด้านนั้นๆ พร้อมทั้งจำนวนกรรมการแต่ละด้านที่จะเสนอให้มีการแต่งตั้ง(๒)ให้กรรมการสรรหาเสนอชื่อบุคคลซึ่งมีความรู้ ความเชี่ยวชาญและความสามารถเป็นที่ประจักษ์ ด้านเทคโนโลยีสารสนเทศและการสื่อสาร ด้านเศรษฐศาสตร์ด้านสังคมศาสตร์ ด้านบริหารธุรกิจ ด้านกฎหมายหรือด้านอื่นที่เกี่ยวข้องและเป็นประโยชน์ต่อการดำเนินงานของคณะกรรมการเฉพาะด้านนั้นๆ และมีคุณสมบัติและไม่มีลักษณะต้องห้ามตามมาตรา ๘ แห่งพระราชบัญญัติการพัฒนาดิจิทัลเพื่อเศรษฐกิจและสังคม พ.ศ. ๒๕๖๐พร้อมทั้งประวัติย่อและความยินยอมของผู้ที่ได้รับการเสนอชื่อ(๓)ห้ามมิให้เสนอรายชื่อกรรมการสรรหาเป็นกรรมการผู้ทรงคุณวุฒิในคณะกรรมการเฉพาะด้าน(๔)ก่อนการพิจารณาคัดเลือก ให้เลขานุการรวบรวมรายชื่อ ตรวจสอบคุณสมบัติ ลักษณะต้องห้าม พร้อมทั้งประวัติและผลงานของผู้ได้รับการเสนอชื่อและเสนอให้คณะกรรมการสรรหาพิจารณา(๕)ให้คณะกรรมการสรรหาดำเนินการคัดเลือกบุคคลที่ได้รับการเสนอชื่อให้เหลือจำนวนสองเท่าของจำนวนกรรมการที่จะมีในแต่ละด้านตาม (๑)และสรุปผลการคัดเลือก พร้อมทั้งประวัติและผลงานของผู้ที่ได้รับการสรรหาเสนอต่อรัฐมนตรี(๖)ให้รัฐมนตรีพิจารณาคัดเลือกรายชื่อผู้ที่ได้รับการสรรหาตาม (๕)ให้เหลือเท่าจำนวนกรรมการในแต่ละด้านตามที่กำหนดใน (๑)แล้วเสนอรายชื่อต่อคณะกรรมการเพื่อพิจารณาแต่งตั้งเป็นกรรมการผู้ทรงคุณวุฒิในคณะกรรมการเฉพาะด้าน(๗)ให้คณะกรรมการสรรหามีอำนาจดำเนินการอื่นใดเฉพาะในส่วนที่เกี่ยวข้องกับการสรรหาได้เท่าที่จำเป็นและไม่ขัดหรือแย้งกับหลักเกณฑ์และวิธีการตามระเบียบนี้ในกรณีที่คณะกรรมการไม่เห็นชอบด้วยกับรายชื่อผู้ทรงคุณวุฒิที่เสนอทั้งหมดหรือบางส่วนให้คณะกรรมการสรรหาดำเนินการสรรหาและเสนอรายชื่อผู้ทรงคุณวุฒิคนใหม่ให้ครบจำนวนตามที่กฎหมายกำหนดโดยเร็วข้อ๑๔ การประชุมของคณะกรรมการสรรหาต้องมีกรรมการสรรหามาประชุมไม่น้อยกว่ากึ่งหนึ่งของจำนวนกรรมการสรรหาทั้งหมดจึงจะเป็นองค์ประชุมในกรณีที่ประธานกรรมการสรรหาที่ได้รับการแต่งตั้งไม่มาประชุมหรือไม่อาจปฏิบัติหน้าที่ได้ให้กรรมการสรรหาที่มาประชุมเลือกกรรมการสรรหาคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการสรรหาคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ๑๕ เมื่อคณะกรรมการแต่งตั้งกรรมการผู้ทรงคุณวุฒิในคณะกรรมการเฉพาะด้านครบตามจำนวนที่กำหนดในมาตรา๑๕ (๓) แห่งพระราชบัญญัติการพัฒนาดิจิทัลเพื่อเศรษฐกิจและสังคม พ.ศ. ๒๕๖๐ แล้วให้คณะกรรมการสรรหาสิ้นสุดลงข้อ๑๖ เมื่อคณะกรรมการสรรหาสิ้นสุดลงและกรณีมีเหตุให้ต้องสรรหากรรมการผู้ทรงคุณวุฒิในคณะกรรมการเฉพาะด้านให้เริ่มดำเนินการตามข้อ ๑๑ ก่อนครบวาระของกรรมการผู้ทรงคุณวุฒิในคณะกรรมการเฉพาะด้านชุดเดิมเป็นระยะเวลาไม่น้อยกว่าหกสิบวันหรือภายในหกสิบวันนับแต่วันที่กรรมการผู้ทรงคุณวุฒิพ้นจากตำแหน่งก่อนครบวาระประกาศ ณ วันที่ ๑๒กรกฎาคม พ.ศ. ๒๕๖๐พลเอก ประยุทธ์ จันทร์โอชานายกรัฐมนตรีประธานกรรมการดิจิทัลเพื่อเศรษฐกิจและสังคมแห่งชาติภวรรณตรี/จัดทำ๒๔ กรกฎาคม๒๕๖๐ชวัลพร/ตรวจ๒๔ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๘๕ ง/หน้า ๑๐/๑๙ กรกฎาคม ๒๕๖๐